Συζήτηση:Κατάλογος ελληνικών εξεγέρσεων στην Οθωμανική Αυτοκρατορία (1453-1830)

message: Αυθαίρετη αρίθμηση εξεγέρσεων, αυθαίρετος χαρακτηρισμός όλων ως ελληνική επανάσταση ως τίτλος λήμματος, αυθαίρετη ονομασία ως «επαναστατική απόπειρα». Ανεξάρτητα από αυτά, είναι ένας εξαίρετος (επί της αρχής) κατάλογος. --Focal Point 22:14, 20 Οκτωβρίου 2012 (UTC)
Συνεχίζω: εξαίρετος (επί της αρχής) κατάλογος και τεκμηριωμένος με πια πηγή: ένα βιβλιο του 1879, Χρονολόγια της Ελληνικής Ιστορίας : προς χρήσιν παντός φιλομαθούς, ιδία δε των εν τοις γυμνασίοις μαθητών. Ωραία και εξαίρετη πηγή, αλλά σίγουρα τραγικά προκατειλημμένη (POV) παρόλο που είμαι σίγουρος ότι μπορεί να υποστηριχθεί και με άλλες πηγές της εποχής. Βλέπουμε το απίστευτο ότι ο Έκτος Βενετοτουρκικός πόλεμος ήταν επανάσταση των Ελλήνων!!! Φυσικά αναμίχθηκαν και Έλληνες, αλλά ήταν μια Βενετσιάνικη υπόθεση με πολυάριθμο βενετσιάνικο στρατό και σε καμιά περίπτωση ελληνική επανάσταση. Προχωρώ σε επιμέλεια. --Focal Point 07:53, 21 Οκτωβρίου 2012 (UTC)
Παρακαλώ για προτάσεις αντικατάστασης του «Ελληνική επανάσταση 1...»; Μέχρι να βρεθεί κάτι καλύτερο, βάζω αυτό που είχε η πηγή, που είναι καλύτερο: «Επαναστατική απόπειρα 1...» --Focal Point 07:59, 21 Οκτωβρίου 2012 (UTC)
Τώρα είναι λιγότερο λάθος. Μένουν να εξεταστούν τα τρια υπάρχοντα λήμματα και να διορθωθεί ο τίτλος τους σε αυτόν υπάρχουσας βιβλιογραφίας. --Focal Point 08:07, 21 Οκτωβρίου 2012 (UTC)
 
Ο τίτλος του λήμματος αναφέρεται για τις ελληνικές εξεγέρσεις έως το 1821, αποκλείοντας μεταγενέστερες στον ελλαδικό χώρο μέχρι το 1908 (Επανάσταση των Νεοτούρκων). Δεν φταίμε εμείς όταν γκρινιάζουμε και λέμε ότι Ελλάδα δεν είναι μόνο οι Αθήνα. Ή θα αλλάξει ο τίτλος ...έως το 1821 ή θα μπεί έστω σήμανση κάτω κάτω επέκτασης.Vagrand  (Συζήτηση) 10:18, 15 Νοεμβρίου 2012 (UTC)
Έχετε δίκιο ότι συνέβησαν εξεγέρσεις Ελλήνων και μετά το 1821. Είμαι κάπως σκεπτικός, όμως, ως προς το αν πρέπει να ομαδοποιηθούν οι προεπαναστατικές εξεγέρσεις με τις μετεπαναστατικές. Για τις πρώτες υπάρχει μια συγκεκριμένη τυπολογία [εξωτερική υποκίνηση, θρησκευτικός και τοπικός χαρακτήρας, εγγραφή σε διένεξη δυτικής δύναμης με την Οθωμανική Αυτοκρατορία] η οποία παύει να ισχύει μετά την την τομή που ορίζει η Ελληνική Επανάσταση --έχουν χαρακτήρα εθνικοαπελευθερωτικό, οι εξεγερμένοι προσβλέπουν πλέον στην ένταξη στο εθνικό κράτος. Δηλαδή, η ύπαρξη Ελληνικού εθνικού κράτους επιφέρει μια ποιοτική διαφοροποίηση στις εξεγέρσεις των υπηκόων του Σουλτάνου και ίσως θα πρέπει αυτό με κάποιο τρόπο να είναι εμφανές για τον αναγνώστη του καταλόγου. Ασμοδαίος (συζήτηση) 20:02, 20 Νοεμβρίου 2012 (UTC)
 Σχόλιο Ενημερωτικά, η σελίδα συνδέθηκε με αντίστοιχο γαλλικό λήμμα.--Vagrand  (συζήτηση)  04:47, 18 Φεβρουαρίου 2016 (UTC)
Τουλάχιστον σ' αυτά που πρόσθεσα δεν βλέπω καμιά αυθαιρεσία στη χρήση του όρου "επανάσταση". Έτσι τα αναφέρουν οι συγγραφείς. Αντίθετα, δεν μπορεί κανείς να μην παρατηρήσει την προσπάθεια της δογματικής αριστεράς να αποκόψει την Επανάσταση του 1821 από τις προγενέστερες επειδή δεν ταιριάζει με το ξεπερασμένο "νεωτεριστικό μοντέλο" (διαφωτισμός, γαλλική επανάσταση κτλ). Έτσι η επανάσταση του 1769-1770 έχει υποβαθμιστεί σε "Ορλωφικά". Καημός μέγας, μή τυχόν και μας προκύψει ελληνική εθνική συνείδηση πριν τη γαλλική επανάσταση.--Skylax30 (συζήτηση) 20:27, 24 Μαρτίου 2017 (UTC)
Τα Ορλωφικά ορθά έχουν αυτό τον τίτλο, γιατί αυτός είναι ο τίτλος του λήμματος στην Βικιπαίδεια. --Focal Point 21:18, 24 Μαρτίου 2017 (UTC)
Αυτό λέω. Ότι ΚΑΙ  τίτλοι λημμάτων και ενοτήτων στη ΒΠ καθορίζονται με το κριτήριο της υποβάθμιση της εθνικής ιστορίας ώστε να προσαρμοστεί στη κρατούσα "νεωτερική" άποψη περί δυτικο-ευρωπαϊκής εθνογένεσης. Έχουμε και άλλα παραδείγματα.--Skylax30 (συζήτηση) 13:47, 27 Μαρτίου 2017 (UTC)
Έχεις δίκιο, αλλά η συγκεκριμένη ονομασία είναι καθιερωμένη και δεν υποννοεί απουσία επανάστασης. Είναι ένας λαϊκός όρος που απλά καθιερώθηκε. Φυσικά, εδώ φαίνεται η απουσία ή η ανεπάρκεια των Ελλήνων ιστορικών να ερευνήσουν και να αναλύσουν το γεγονός, ώστε να του δώσουν τις πραγματικές διαστάσεις και έναν πιο σωστό τίτλο που να τον καταστήσουν δόκιμο. Η βιβκιπαίδεια όμως δεν μπορεί να υποκαταστήσει την ελληνική επιστημονική βιβλιογραφία, δυστυχώς. Ας δουλέψουν σοβαρά τα Ελληνικά πανεπιστήμια (αντί να καταπίνουν εν προκειμένω την κάμηλο και να διυλίζουν τον κώνωπα π.χ. αναζήτηση της ταξικής συνείδησης των οπλαρχηγών του 1821!), και όλα αυτά τα ζητήματα θα επιλυθούν όπως πρέπει (δια της επιστήμης). Χρήστης:Pyraechmes καλώς ήλθε η Ελληνοαραβική άνοιξη (συζήτηση) 18:43, 30 Μαρτίου 2017 (UTC)
thread_title: Ένδειξη ανακρίβειας